Spart, a parser generator framework 100% C# - CodeProject 10,451,378 members (66,069 online) CodeProject::Workspaces
Last Visit: 31-Dec-99 18:00 Last Update: 10-Mar-14 0:12Refresh1 RSG - Dis die een! || Uit 'n ander hoek || Potgooi
Die tien gebooie is deel van ŉ lang lys wette in die Bybel, maar waar kom dit vandaan en wie het dit regtig geskryf? Jean Oosthuizen wil by twee Ou Testament-kenners, proff. Louis Jonker en Sakkie Spangenberg, meer weet oor die relevansie van die Bybelse wette.
Uit 'n ander hoek 6 Januarie 2019
Laai die mp3 af (24 507KB)
Ahimsa is een van die belangrikste beginsels in die Hindoegeloof en ander Oosterse lewensfilosofieë soos Boeddhisme. Dit is ŉ lewenswyse geskoei op eerbied en geweldloosheid teen alle vorms van lewe. Jean Oosthuizen gesels hieroor met twee Hari Krishna’s, dr Irene Brand of Kamala-sita Dasi soos wat sy nou bekend is, en Axl Maas.
Uit 'n ander hoek 30 Desember 2018
Laai die mp3 af (23 701KB)
Hoe maak mens vrede met die verlede? Jean Oosthuizen gesels hieroor met dr. Hendrik Verwoerd se kleinseun, Wilhelm Verwoerd, en Charl-Johann Lingenvelder, die man op se lewe die rolprent, Kanarie, gebaseer is.
Uit 'n ander hoek 23 Desember 2018
Laai die mp3 af (25 390KB)
Jean Oosthuizen wil by teoloog dr. Nadia Marais en advokaat Jan Heunis weet wat billike diskriminasie is, of geloofsgemeenskappe ook billike diskriminasie mag toepas, en tot water mate mag hulle teen lidmate diskrimineer.
Uit 'n ander hoek 16 Desember 2018
Laai die mp3 af (24 024KB)
Is daar iets soos geloofsgenesing, en wat sê die Bybel en die wetenskap daaroor? Jean Oosthuizen gesels met teoloog dr. Ben du Toit en narkotiseur dr. Heinz Mödler hieroor, en wil bu hulle weet of gebed mens gesond kan maak.
Uit 'n ander hoek 9 Desember 2018
Laai die mp3 af (23 490KB)
Wat is die rol en plig van joernaliste wanneer hulle oor godsdienssake berig? Jean Oosthuizen wil by die mediakenners proff. Lizette Rabe en George Claassen weet of die media hulle werk behoorlik doen wanneer daar oor geloofsake verslag gedoen word.
Uit 'n ander hoek 2 Desember 2018
Laai die mp3 af (25 008KB)
Feitlik alle godsdienste het in 'n patriargale kultuur ontstaan, waar die man die hoof van die huis is, en die vrou se meerdere is. Jean Oosthuizen wil by proff. Julie Claassens en Farid Esack weet waar kom patriargie vandaan, en of God manlik is.
Uit 'n ander hoek 25 November 2018
Laai die mp3 af (25 782KB)
Gode is so oud soos die mensdom self, maar bestaan hulle regtig? En wat van die bonatuurlike? Jean Oosthuizen gesels hieroor met filosoof Willie Esterhuyse en teoloog Pieter Craffert.
Uit 'n ander hoek 18 November 2018
Laai die mp3 af (23 592KB)
Elke letter het sy ketter. Maar wat is ŉ ketter? Jean Oosthuizen gesels met Hansie Wolmarans, professor in Griekse en Latynse Studies, en die Nuwe-Testamentikus, prof. Andries van Aarde, oor kettery en dwaalleer.
Uit 'n ander hoek 11 November 2018
Laai die mp3 af (25 536KB)
Hoe versoen mens die Christelike geloof met Afrika-godsdienste, en is dit versoenbaar? Jean Oosthuizen gesels hieroor met die dekaan van die Universiteit Stellenbosch se Fakulteit Teologie, prof. Reggie Nel, en prof. Xolile Simon wat spesialiseer op die gebied van praktiese teologie en missiologie.
Uit 'n ander hoek 4 November 2018
Laai die mp3 af (25 492KB)